laion/Wikipedia-Exotic huggingface dataset:
বাংলাদেশ কৃষি গবেষণা কাউন্সিল

বাংলাদেশ কৃষি গবেষণা কাউন্সিল বাংলাদেশে কৃষিক্ষেত্রে গবেষণা পরিচালনা এবং সংশ্লিষ্ট বিভিন্ন প্রতিষ্ঠানের মধ্যে সমন্বয় সাধনের লক্ষ্যে প্রতিষ্ঠিত। জাতীয় কৃষি গবেষণা পদ্ধতি সর্বোচ্চ অঙ্গসংস্থা হিসেবে এই পরিষদ তার কার্যক্রম পরিচালনা করে থাকে। এর সদরদপ্তর ঢাকায় অবস্থিত। রাষ্ট্রপতির আদেশ নং ৩২- বাংলাদেশ কৃষি গবেষণা পরিষদ আদেশ, ১৯৭৩ বলে ৫ এপ্রিল, ১৯৭৩ সালে এই প্রতিষ্ঠানের জন্ম হয়। পরবর্তীতে জাতীয় পর্যায়ে কৃষির কার্যপরিধি অধিকতর বৃদ্ধি, সুসংহত ও জোরদার করার লক্ষ্যে ১৯৯৬ সালে "বাংলাদেশ কৃষি গবেষণা কাউন্সিল আইন, ১৯৯৬" পুনঃপ্রনয়ন করা হয়। এই আইনের আওতায় কৃষি খাতের অধীন শস্য, প্রাণিসম্পদ, মৎস্য ও বন বিষয়ক মন্ত্রণালয়ের সাথে সংশ্লিষ্ট দশটি জাতীয় গবেষণা ইনষ্টিটিউট ও বাংলাদেশ কৃষি গবেষণা কাউন্সিলকে নিয়ে জাতীয় কৃষি গবেষণা সিস্টেম (নার্স) পুনঃর্গঠিত হয়। কৃষি ক্ষেত্রে বিদ্যমান সমস্যা নিরসনের লক্ষ্যে কার্যকর ব্যবস্থা গ্রহণ করা। ইনস্টিটিউট কর্তৃক পরিচালিত গবেষণা কার্যক্রমের দিক-নির্দেশনামূলক গবেষণা পরিকল্পনা প্রণয়ন করা। নতুন গবেষণা প্রতিষ্ঠান, গবেষণা কেন্দ্র, গবেষণা স্থল, গ্রন্থাগার, তথ্য কেন্দ্র, যাদুঘর প্রতিষ্ঠার বিষয়ে সরকারকে সুপারিশ করা। বাংলাদেশ কৃষি গবেষণা ইনস্টিটিউট আইন, ২০১২ মোতাবেক ১২টি কৃষি গবেষণা ইনস্টিটিউট নিয়ে গঠন করা হয় জাতীয় কৃষি গবেষণা সিস্টেম (নার্স)। বাংলাদেশ কৃষি গবেষণা ইনস্টিটিউট (বারি) বাংলাদেশ ধান গবেষণা ইনস্টিটিউট (ব্রি) বাংলাদেশ পাট গবেষণা ইনস্টিটিউট (বিজেআরআই) বাংলাদেশ পরমাণু কৃষি গবেষণা ইনস্টিটিউট (বিনা) বাংলাদেশ ইক্ষু গবেষণা ইনস্টিটিউট (বিএসআরআই) মৃত্তিকা সম্পদ উন্নয়ন ইনস্টিটিউট (এসআরডিআই) বাংলাদেশ মৎস্য গবেষণা ইনস্টিটিউট (এফআরআই) বাংলাদেশ প্রাণিসম্পদ গবেষণা ইনস্টিটিউট (বিএলআরআই) বাংলাদেশ বন গবেষণা ইনস্টিটিউট (বিএফআরআই) বাংলাদেশ চা গবেষণা ইনস্টিটিউট (বিটিআরআই) বাংলাদেশ রেশম গবেষণা ও প্রশিক্ষণ ইনস্টিটিউট (বিএসআরটিআই) বাংলাদেশ তুলা উন্নয়ন বোর্ড (সিডিবি) কৃষি মন্ত্রণালয় "পটভূমি, বিএআরসি"। barc.gov.bd। সংগ্রহের তারিখ ২০২২-০৮-৩০।  "নার্স, বিএআরসি"। barc.gov.bd। সংগ্রহের তারিখ ২০২২-০৮-৩০।  বাংলাদেশ কৃষি গবেষণা কাউন্সিলের ওয়েবসাইট বাংলাপিডিয়ায় বাংলাদেশ কৃষি গবেষণা কাউন্সিল উইকিমিডিয়া কমন্সে বাংলাদেশ কৃষি গবেষণা কাউন্সিল সংক্রান্ত মিডিয়া রয়েছে।
জেট ল্যাগ

জেট লেগ (ইংরেজি: Jet Lag,Desynchronosis, circadian dysrhythmia) হচ্ছে পূর্ব থেকে পশ্চিমে বা উল্টো লম্বা ভ্রমণের (বিশেষত জেট বিমানে) কারণে সৃষ্ট উপসর্গ। জেট ল্যাগ একটি ক্রোনোবায়োলজিক্যাল সমস্যা লম্বা ভ্রমণে টাইম জোন(time zone)বদলানোর ফলে শারীরিক কার্যক্রমের ছন্দ নষ্ট হয়। ফলে ক্ষুধা, ঘুম, হরমোন নিঃসরণ ইত্যাদি ব্যাহত হয়। সাধারণত জেট লেগ কাটিয়ে ওঠতে কয়েকদিন লাগে। Waterhouse, J. (১৯৯৯)। "Jet-lag and shift work: (1). Circadian rhythms"। Journal of the Royal Society of Medicine। 92 (8): 398–401। পিএমআইডি 10656004। পিএমসি 1297314 ।  "Highlights of Changes from DSM-IV-TR to DSM5" (পিডিএফ)। American Psychiatric Association। মে ১৭, ২০১৩। সেপ্টেম্বর ১৭, ২০১৩ তারিখে মূল (PDF) থেকে আর্কাইভ করা। সংগ্রহের তারিখ মে ২৩, ২০১৩।  উইকিভ্রমণে জেট ল্যাগ সম্পর্কিত ভ্রমণ নির্দেশিকা রয়েছে।
আসগর আফগান

মোহাম্মদ আসগর আফগান (পশতু: اصغر افغان; জন্ম: ২২ ফেব্রুয়ারি ১৯৮৭) হলেন একজন প্রাক্তন আফগান ক্রিকেটার এবং আফগানিস্তান জাতীয় ক্রিকেট দলের প্রাক্তন অধিনায়ক। আসগর একজন ডানহাতি ব্যাটসম্যান এবং একজন ডানহাতি বোলার যিনি আফগানিস্তান জাতীয় ক্রিকেট দল-এর হয়ে আন্তর্জাতিক ক্রিকেট খেলে থাকেন। আসগর ২০০৪ সালে অনূর্ধ্ব-১৭ এসিসি প্রতিযোগিতায় আফগানিস্তান হয়ে আন্তর্জাতিক আত্মপ্রকাশ করেন যেখানে তিনি সংযুক্ত আরব আমিরাত অনূর্ধ্ব-১৭ দলের বিরুদ্ধে খেলেন। জ্যেষ্ঠ খেলোয়াড় হিসেবে আসগর ওমান জাতীয় ক্রিকেট দলের বিরুদ্ধ তালিকায় ছিলেন, পাশাপাশি ২০০৬ সালের এসিসি ট্রফি এবং ২০০৭ সালের এসিসি টুয়েন্টি-২০ কাপে অংশগ্রহণ করেন। বিশ্বকাপ কোয়ালিফায়ারে আসগর বারমুডা জাতীয় ক্রিকেট দলের বিরুদ্ধে আফগানিস্তানের হয়ে প্রথম শ্রেণীতে অভিষেক হয়, এবং পরবর্তীতে উক্ত টুর্নামেন্টে তিনি স্কটল্যান্ডের বিরুদ্ধে একদিনের আন্তর্জাতিক ম্যাচে অভিষেক হয়। Afghanistan Under-17s v United Arab Emirates Under-17s (2004) Afghanistan v Oman (2004) Afghanistan v Bermuda (2009) Afghanistan v Scotland (2009) ইএসপিএনক্রিকইনফোতে আসগর আফগান (ইংরেজি)
আমির হামজা (ক্রিকেটার)

আমির হামজা হোতাক (পশতু: حمزه هوتک; জন্ম: ১৫ আগস্ট ১৯৯১) হলেন একজন আফগান ক্রিকেটার। হোতাক একজন বাহাতি ব্যাটসম্যান এবং স্লো লেফট আর্ম অর্থডক্স বোলার। তিনি আফগানিস্তানের নানাগারহার প্রদেশে জন্মগ্রহণ করেন। হামজা নিউজিল্যান্ডে অনুষ্ঠিতব্য আইসিসি অনূর্ধ্ব-১৯ বিশ্বকাপ প্রতিযোগীতায় আফগানিস্তান অনূর্ধ্ব-১৯ দলের অন্যতম একজন সদস্য ছিলেন। পাপুয়া নিউগিনি অনূর্ধ্ব-১৯ দলের বিরুদ্ধে তার অভিষেক হয়। পরবর্তীতে তিনি ২০১১-১৩ আইসিসি ইন্টারকন্টিনেন্টাল কাপে কানাডা জাতীয় ক্রিকেট দলের বিরুদ্ধে আফগানিস্তানের হয়ে প্রথম শ্রেণীর ক্রিকেটে আত্মপ্রকাশ করেন। "Youth One-Day International Matches played by Hamza Hotak"। CricketArchive। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১১।  "First-Class Matches Played by Hamza Hotak"। CricketArchive। সংগ্রহের তারিখ ১০ আগস্ট ২০১১।  ইএসপিএনক্রিকইনফোতে আমির হামজা (ইংরেজি)
আবুল হাশেম (বীর প্রতীক)

আবুল হাশেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবুল হাশেমের জন্ম ব্রাহ্মণবাড়িয়া জেলার নবীনগর উপজেলার শাহবাজপুর গ্রামে। ১৯৭৭ সালে সেনাবাহিনীর চাকরি থেকে অবসর নিয়েছেন। তার বাবার নাম সুরুজ মিয়া এবং মায়ের নাম রূপভাননেছা। তার স্ত্রীর নাম লাইলি বেগম। তাদের এক ছেলে, তিন মেয়ে। আবুল হাশেম চাকরি করতেন পাকিস্তানি সেনাবাহিনীর ইঞ্জিনিয়ারিং কোরে। ১৯৭১ সালে কর্মরত ছিলেন পশ্চিম পাকিস্তানের (বর্তমানে পাকিস্তান) শিয়ালকোটে। ফেব্রুয়ারি মাসে ছুটিতে বাড়িতে এসে তিনি আর চাকরিতে যোগ দেননি। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ চলাকালে কুমিল্লা, ব্রাহ্মণবাড়িয়া এলাকায় বিভিন্ন অপারেশনে অংশ নেন। এ পর্যায়ে তার উল্লেখযোগ্য অপারেশন কুমিল্লা জেলার অন্তর্গত জাঙ্গালিয়া বিদ্যুৎকেন্দ্র ধ্বংস। পরে যুদ্ধ করেন নিয়মিত মুক্তিবাহিনীর দ্বিতীয় ইস্ট বেঙ্গল রেজিমেন্টের অধীনে। ১৯৭১ সালের ১ ডিসেম্বর ব্রাহ্মণবাড়িয়া জেলার আখাউড়া উপজেলার আজমপর রেলস্টেশনে মুখোমুখি মুক্তিবাহিনী ও পাকিস্তানি সেনাবাহিনী। মধ্যরাতে শুরু হলো প্রচণ্ড রক্তক্ষয়ী যুদ্ধ। মুক্তিযোদ্ধারা এক কোম্পানি। তারা কয়েকটি দলে (প্লাটুন) বিভক্ত। ৯ নম্বর প্লাটুনে আছেন আবুল হাশেম। তার দলনেতা সুবেদার আশরাফ আলী খান (বীর বিক্রম)। পাকিস্তানি সেনাদের প্রবল প্রতিরোধ উপেক্ষা করে তারা ভোরবেলায় দখল করলেন বিরাট এক এলাকা। পরদিন রাতে সেখানে শুরু হলো আবার প্রচণ্ড যুদ্ধ। পাকিস্তানি সেনাবাহিনী অতর্কিতে পাল্টা আক্রমণ করেছে। নভেম্বরের শেষ দিকে বাংলাদেশের সর্বত্র শুরু হয় সর্বাত্মক যুদ্ধ। তখন মুক্তিযুদ্ধের চূড়ান্ত পর্যায়। সীমান্ত এলাকা থেকে মুক্তিযোদ্ধাদের কয়েকটি দল সমবেত হয় আখাউড়ার চারদিকে। ভৌগোলিক দিক থেকে গুরুত্বপূর্ণ এলাকা। সেখানে আছে রেল জংশন। আখাউড়ার পার্শ্ববর্তী আজমপুরে অবস্থান নেয় নিয়মিত মুক্তিবাহিনীর দ্বিতীয় ইস্ট বেঙ্গল রেজিমেন্টের চার্লি (সি) কোম্পানি। এর ৯ নম্বর প্লাটুনে ছিলেন আবুল হাশেম। আজমপুর রেলস্টেশনে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। মুক্তিযোদ্ধারা ৩০ নভেম্বর মধ্যরাতে সেখানে আক্রমণ চালান। পাকিস্তানি সেনারা প্রবল প্রতিরোধ শুরু করে। মুক্তিযোদ্ধারা সব বাধা বীরত্বের সঙ্গে উপেক্ষা করে আজমপুর রেলস্টেশন ও আশপাশ এলাকা ভোর হওয়ার আগেই দখল করেন। পাকিস্তানি সেনারা ব্যাপক ক্ষয়ক্ষতি স্বীকার করে পিছু হটে যায়। ১ ডিসেম্বর শেষ রাতে পাকিস্তানি সেনাবাহিনী সেখানে পাল্টা আক্রমণ চালায়। এই আক্রমণ এতটা অপ্রত্যাশিত ছিল যে মুক্তিযোদ্ধারা বেশ নাজুক অবস্থায় পড়েন। আবুল হাশেমসহ তার সহযোদ্ধারা বিপুল বিক্রমে যুদ্ধ করেও দখল করা এলাকা ধরে রাখতে ব্যর্থ হন। এ সময় পাকিস্তানি সেনাবাহিনীর গুলিতে তার প্লাটুন কমান্ডার শহীদ হলে তারা প্রায় ছত্রভঙ্গ হয়ে যাওয়ার উপক্রম হন। তখন আবুল হাশেম সাহসের সঙ্গে পরিস্থিতি মোকাবিলা করে প্লাটুনের হাল ধরেন। তার নেতৃত্বে সহযোদ্ধারা পুনরায় সংঘবদ্ধ হয়ে যুদ্ধ করতে থাকেন। কিন্তু পাকিস্তানি সেনাবাহিনীর আক্রমণ এত প্রচণ্ড ছিল যে তারা কৌশলগত কারণে পিছু হটে যান। পরদিন তারা আরও কয়েকটি দল মিলে পাল্টা আক্রমণ চালিয়ে চূড়ান্তভাবে আজমপুর রেলস্টেশন এলাকা পুনর্দখল করেন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ১৭-০৪-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
মিরওয়াইজ আশরাফ

মিরওয়াইজ আশরাফ খান (পশতু: ميرويس اشرف خان; জন্ম: জুন ৩০, ১৯৮৮) হলেন একজন ডানহাতি ব্যাটসম্যান এবং ডানাহাতি ফাস্ট মিডিয়াম বোলার হিসবে আফগানিস্তান জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। আশরাফ ২০০৯ সালের ৩০ আগস্টে ভিআরএ ক্রিকেট গ্রাউন্ডে নেদারল্যান্ড জাতীয় ক্রিকেট দলের বিরুদ্ধে একদিনের আন্তর্জাতিক ক্রিকেটে অভিষেক ঘটে। এছাড়াও, আশরাফ ইন্টারকন্টিনেন্টাল কাপ আফগানিস্তানের হয়ে প্রথম শ্রেনীর ক্রিকেটে একই দলের বিরুদ্ধে আত্মপ্রকাশ ঘটে। যেখানে নেদারল্যান্ডের দ্বিতীয় ইনিংসে তিনি ২৪ রান খরচ করে ৪ উইকেট লাভ করেন যার পরিপ্রেক্ষিতে আফগানিস্তান এক উইকেটের ঐতিহাসিক জয়লাভ করতে সক্ষম হন। Mirwais Ashraf on Cricinfo Mirwais Ashraf on CricketArchive
নাজিবুল্লাহ জাদরান

নাজিবুল্লাহ জাদরান (পশতু: نجیب الله ځدراڼ; জন্ম: ১৮ ফেব্রুয়ারি ১৯৯৩) হলেন একজন আফগান ক্রিকেটার। জাদরান হলেন বাহাতি ব্যাটসম্যান এবং ডানহাতি অফব্রেক বোলার হিসেবে আফগানিস্তান জাতীয় ক্রিকেট দল-এর হয়ে আন্তর্জাতিক ক্রিকেট খেলে থাকেন। এছাড়াও তিনি আফগান চিতাস দলের হয়ে খেলছেন। জাদরান ২০১১ সালে আয়ারল্যান্ডে অনুষ্ঠিতব্য অনূর্ধ্ব-১৯ বিশ্বকাপ কোয়ালিফায়ার ম্যাচে আফগানিস্তান অনূর্ধ্ব-১৯ দলের হয়ে প্রতিনিধিত্ব করেন। জাদরান রাওয়ালপিন্ডিতে রামসের বিরুদ্ধে ফয়সাল ব্যাংক টুয়েন্টি-২০ কাপে আফগান চিতাস দলের হয়ে তার টুয়্টেি-২০ ক্রিকেটে আত্মপ্রকাশ হয়। এছাড়াও তিনি ফয়সালাবাদ উডস ও মুলতান টাইগার্স দলের বিরুদ্ধে আরও দুটি ম্যাচ খেলেন। তিনি ৫১ রানে অপরাজিত একটি সর্ব্বোচ্চ ইনিংস খেলেন যাতে ২৯,০০ গড়ে তিন ইনিংসে ৫৮ রান করেন। তিনি রাওয়ালপিন্ডি র‌্যামসের বিরুদ্ধে সোহেল তানভিরকে আউট করে প্রথম উইকেট লাভ করেন। "Other matches played by Najibullah Zadran"। CricketArchive। সংগ্রহের তারিখ ৩০ সেপ্টেম্বর ২০১১। [স্থায়ীভাবে অকার্যকর সংযোগ] "Twenty20 Matches played by Najibullah Zadaran"। CricketArchive। সংগ্রহের তারিখ ৩০ সেপ্টেম্বর ২০১১।  "Twenty20 Batting and Fielding For Each Team by Najibullah Zadaran"। CricketArchive। সংগ্রহের তারিখ ৩০ সেপ্টেম্বর ২০১১।  "Afghan Cheetas v Rawalpindi Rams, 2011/12 Faysal Bank T-20 Cup"। CricketArchive। সংগ্রহের তারিখ ৩০ সেপ্টেম্বর ২০১১।  "Dubai Triangular Series, 2015 - 5th match"।  "ICC World Twenty20 Qualifier, 2015 - 5th place play-off Scorecard"। ESPNcricinfo। ২৫ জুলাই ২০১৫। সংগ্রহের তারিখ ১২ আগস্ট ২০১৫।  "World T20, 30th Match, Super 10 Group 1: Afghanistan v West Indies at Nagpur, Mar 27, 2016 Scorecard"। ESPNcricinfo। ২৭ মার্চ ২০১৬। সংগ্রহের তারিখ ২৭ মার্চ ২০১৬।  "Afghanistan tour of United Arab Emirates, 2nd T20I: United Arab Emirates v Afghanistan at Dubai (DSC), Dec 16, 2016 Scorecard"। ESPNcricinfo। ১৬ ডিসেম্বর ২০১৬। সংগ্রহের তারিখ ১৬ ডিসেম্বর ২০১৬।  ইএসপিএনক্রিকইনফোতে নাজিবুল্লাহ জাদরান (ইংরেজি)
নূর আলী

নূর আলী জাদরান (পশতু: نور علی ځدراڼ; জন্ম: ১০ জুলাই ১৯৮৮) হলেন একজন আফগান ক্রিকেটার। আলী হলেন একজন ডানহাতি ব্যাটসম্যান এবং একজন ডানহাতি মিডিয়াম ফাস্ট বোলার যিনি বর্তমানে আফগানিস্তান জাতীয় ক্রিকেট দল এর হয়ে আন্তর্জাতিক ক্রিকেট খেলছেন। তিনি তার ক্রিকেট নায়ক এবং খেলার জন্য অনুপ্রেরণা হিসেবে রিকি পন্টিং উদ্ধৃত করেন। আলী ২০০৪ সালে সংযুক্ত আরব আমিরাতের অনূর্ধ্ব-১৭ দলের বিরুদ্ধে আফগানিস্তান অনুর্ন্ধ-১৭ দলের হয়ে প্রতিনিধিত্ব করে আন্তর্জাতিক ক্রিকেটে আত্মপ্রকাশ করেন। আলীর অভিজ্ঞ দলে ২০০৬ সালের মধ্যপ্রাচ্য কাপে সৌদি আরব বিরুদ্ধে প্রবেশ করেন। আলী ওমান জাতীয় ক্রিকেট দলের বিরুদ্ধে ২০০৭ সালে এসিসি টুয়েন্টি২০ কাপে আফগানিস্তানের হয়ে টুয়েন্টি২০ ক্রিকেট-এ আত্মপ্রকাশ করেন। এছাড়াও তিনি, বিশ্বকাপ কোয়ালিফায়ার ম্যাচে ডেনমার্কের বিরুদ্ধে লিস্ট এ ক্রিকেটে অভিষেক হয়। কলামে রান, * ইঙ্গিত করা হয়েছে অপরাজিত কলাম শিরোনাম ম্যাচ বোঝানো হয়েছে ম্যাচ সংখ্যা খেলোয়াড়ের কর্মজীবন Noor Ali interview Afghanistan v Saudi Arabia (2006) Afghanistan v Denmark (2009) "ICC World Twenty20 Qualifier, 2010 - 5th match, Group A Scorecard"। ESPNcricinfo। ২৫ ফেব্রুয়ারি ২০১৫। সংগ্রহের তারিখ ১২ মার্চ ২০১৫।  ইএসপিএনক্রিকইনফোতে নূর আলী (ইংরেজি)
ওমর সানী

মোহাম্মদ ওমর সানী (জন্ম ৬ মে ১৯৬৮), ওমর সানী হিসাবেই সবচেয়ে বেশি পরিচিত, হচ্ছেন একজন বাংলাদেশী চলচ্চিত্র অভিনেতা ও টেলিভিশন অভিনেতা। তার উল্লেখযোগ্য চলচ্চিত্রের মধ্যে চাঁদের আলো, কুলি ও দোলা অন্যতম। ১৯৯২ সালে নুর হোসেন বলাইর এই নিয়ে সংসার চলচ্চিত্রের মাধ্যমে তার চলচ্চিত্র শিল্পে অভিষেক ঘটে। ১৯৯৪ সালে দিলীপ বিশ্বাসের দোলা চলচ্চিত্রে প্রথমবারের মতো মৌসুমীর বিপরীতে অভিনয় করেন তিনি। পরবর্তীতে ২০০৩ সালে শাকিব খান অভিনীত ওরা দালাল চলচ্চিত্রে প্রথমবারের মতো খলনায়কের ভূমিকায় অভিনয় করেন। খলনায়ক হিসেবেও ওমর সানী সফলতা পান। ১৯৯৬ সালের ২ আগস্ট ওমর সানী জনপ্রিয় অভিনেত্রী মৌসুমীর সাথে বিবাহ বন্ধনে আবদ্ধ হন। এই দম্পতির ফারদিন এহসান স্বাধীন নামের এক ছেলে ও ফাইজা নামে এক মেয়ে রয়েছে। "Omor Sunny - debate"। Dailybangladesh24.com। ২৬ নভেম্বর ২০১৪। ৩ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  'আমার আমি'তে ওমর সানী। The Daily Ittefaq। ২৯ জুন ২০১৩। সংগ্রহের তারিখ ৩ জুন ২০১৪।  Ahmed, Hafez (৭ অক্টোবর ২০১৩)। "Moushumi-Omar Sani pair in Eid telefilm"। Daily Sun। Dhaka। ১০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  "ছোট পর্দায় আবার একসাথে মৌসুমী-ওমর সানী"। Dailybangladesh24.com। ২০১৩-১০-০৬। ২০১৪-০৩-০৩ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৪।  "News for life | All news>Latest News>Best Bengali News Portal"। News.zoombangla.com। ১১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৪।  "Omar Sunny and Moushumi pair up for Eid-ul-Azha | Priyo News"। News.priyo.com। ২৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৪।  "সংরক্ষণাগারভুক্ত অনুলিপি"। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৪।  Khawaja Ashraful Hawak, Md Abdul Wadud (৫ সেপ্টেম্বর ২০১৩)। ".. I N T E R N E T :.. E D I T I O N"। S A M A K A L। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  Shamim Reza (১৪ সেপ্টেম্বর ২০১৩)। "চলচ্চিত্রে আবার ওমর সানী"। EtvNews24। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  "সংরক্ষণাগারভুক্ত অনুলিপি"। ২৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৫ জুন ২০১৫।  ":: The daily karatoa Online Edition ::"। Karatoa.com.bd। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  "অন্যরকম চরিত্রে ওমর সানী | শোবিজ | বাংলাদেশ প্রতিদিন"। Bd-pratidin.com। ২৯ অক্টোবর ২০১৩। ৩১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  "আজ থেকে শুরু হচ্ছে বাপ্পী আঁচলের আজব প্রেম"। Dainik Destiny। ১২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৩ জুন ২০১৪।  "শেষবারের মতো ফরীদিকে দেখা যাবে সিনেমা হলে"। চ্যানেল আই অনলাইন। ২০১৬-০৮-২৬। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ২০২০-০৫-০৮।  বাংলা চলচ্চিত্র প্রবেশদ্বার ইন্টারনেট মুভি ডেটাবেজে ওমর সানী (ইংরেজি) বাংলা মুভি ডেটাবেজে ওমর সানী
অষ্টক নিয়ম

অষ্টক নিয়ম অনুসারে পরমাণুসমূহ একে অপরের সাথে এমনভাবে সংযুক্ত হতে চায় যাতে তাদের প্রতিটির সর্ববহিস্থ যোজ্যতা স্তরে আটটি ইলেকট্রন থাকে। যেমনঃ-উদাহরণ হিসেবে বলা যেতে পারে আয়নিক বন্ধন যা জোড় পরমাণুর মধ্যে একটি সাধারণ ধর্ম, সেখানে এই আয়নিক বন্ধন গঠন করে এরকম একটি নিম্ন বৈদ্যুতিন কার্যকারিতার ধাতু (যেমন সোডিয়াম) এবং দ্বিতীয়টি উচ্চ ইলেক্টোম্যাগনেটিক কার্যকরিতার ধাতু (যেমন ক্লোরিন) এরা বন্ধন গঠন করে অধাতু হিসেবে। একটি ক্লোরিন পরমাণুর তৃতীয় এবং বাইরের ইলেক্ট্রন শেলের মধ্যে সাতটি ইলেক্ট্রন থাকে, প্রথম এবং দ্বিতীয় শেল যথাক্রমে দুটি এবং আটটি ইলেক্ট্রন দ্বারা ভরা হয়।  ক্লোরিনের প্রথম বৈদ্যুতিন সত্ত্বা (ক্লোরিন যখন ক্লোরিন তৈরির জন্য একটি ইলেকট্রন অর্জন করে তখন শক্তি নির্গত হয়)তখন নির্গত শক্তির পরিমাণ হলো 349 kg/m[1]  হাইপোথেটিকাল দ্বিতীয় বন্ধনটি গঠনের জন্য দ্বিতীয় ইলেকট্রন যুক্ত করতে যে শক্তি প্রয়োজন হয় যা রাসায়নিক বন্ধন গঠনের মাধ্যমে পুনরুদ্ধার করা যায় না।  ফলে ক্লোরিন খুব ঘনভাবে সন্নিনিবিষ্ট যৌগ তৈরি করে যেখানে এর বাইরের কক্ষপথে আটটি ইলেক্ট্রন রয়েছে (সম্পূর্ণ অক্টেট), ক্লোর মতো − একটি সোডিয়াম পরমাণুর বাইরেরতম ইলেকট্রন শেলের মধ্যে একটি একক ইলেকট্রন থাকে, প্রথম এবং দ্বিতীয় শেলগুলি যথাক্রমে দুটি এবং আটটি ইলেক্ট্রন দিয়ে পূর্ণ থাকে। ফলে এই বাহ্যিক ইলেক্ট্রনটি অপসারণ করতে কেবল প্রথম আয়নায়ন শক্তি প্রয়োজন যার পরিমাণ প্রায় +495.8 kg/m,হিসেবে খুবই অল্প পরিমাণ শক্তি।  বিপরীতে, দ্বিতীয় ইলেকট্রন গভীর দ্বিতীয় ইলেকট্রন শেলের মধ্যে থাকে এবং এই ইলেক্ট্রনটি অপসারণের জন্য প্রয়োজনীয় দ্বিতীয় আয়নায়ন শক্তিটি আরও বড়: প্রায়+4562 kg/mole [২]  সুতরাং, সোডিয়াম বেশিরভাগ ক্ষেত্রে একটি যৌগ তৈরি করবে যেখানে এটি একটি একক ইলেকট্রন হারিয়েছে এবং সর্বশেষ কক্ষপথে আটটি ইলেক্ট্রন থাকবে। সোডিয়াম পরমাণু থেকে ক্লোরিন পরমাণুতে ইলেক্ট্রন স্থানান্তর করার জন্য প্রয়োজনীয় শক্তি (সোডিয়ামের 1 ম আয়নীকরণ শক্তির পার্থক্য এবং ক্লোরিনের বৈদ্যুতিন সংযোগ) খুবই অল্প: +495.8 - 349 = +147 kg/mole মাত্র।  এই শক্তি সহজেই সোডিয়াম ক্লোরাইডের ল্যাটিক্স শক্তি দ্বারা প্রতিস্থাপিত করা হয় যার পরিমাণ হলো: −783 kg/mole [1। [3]  এটি এই ক্ষেত্রে অকটেট নিয়মের ব্যাখ্যা সম্পূর্ণ করে। Helmenstine, Anne (২০২৩-০৬-১৮)। "Octet Rule Definition, Examples, and Exceptions"। Science Notes and Projects (ইংরেজি ভাষায়)। সংগ্রহের তারিখ ২০২৪-০২-০৫।
রায়ান টেন ডেসকাট

রায়ান নিল টেন ডেসকাট (ইংরেজি: Ryan Neil ten Doeschate); (জন্ম: ৩০ জুন ১৯৮০) হলেন একজন দক্ষিণ আফ্রিকায় জন্মগ্রহণকারী ক্রিকেটার যিনি নেদারল্যান্ডস জাতীয় ক্রিকেট দলের হয়ে আন্তর্জাতিক ক্রিকেট খেলে থাকেন। তিনি ২০০৩ সাল থেকে এসেক্স দলের হয়ে ক্রিকেট খেলছেন। তিনি ১৯৯৮ সালে কেপ ​​টাউন এর কাছাকাছি ফেয়ারবেইন কলেজে তিনি রাগবি ও ক্রিকেট উভয় খেলায় পারদর্শী ছিলেন। ১৯ ফেব্রুয়ারি ২০১২ হিসাবে, রায়ানের ৩৩ ম্যাচ থেকে ৬৭.০০ ওয়ানডে ব্যাটিং গড় রয়েছে। আর এখন এটি হল একদিনের আন্তর্জাতিক ক্রিকেটে একজন ব্যাটসমানের ১০ ইনিংসের সর্বোচ্চ ব্যাটিং গড়। ২০১১ সালের ফেব্রুয়ারি ২২ এর হিসাবে একদিনের আন্তর্জাতিক শতকসমূহ "Player Profile: Ryan ten Doeschate"। Cricinfo। ১৮ মে ২০১১। সংগ্রহের তারিখ ১৮ মে ২০১১।  Cricket World Cup 2011 Profile ইএসপিএনক্রিকইনফোতে রায়ান টেন ডেসকাট (ইংরেজি) ক্রিকেটআর্কাইভে রায়ান টেন ডেসকাট (সদস্যতা প্রয়োজনীয়) (ইংরেজি)
ঠাট

ঠাট বা মেল হচ্ছে ভারতীয় শাস্ত্রীয় সঙ্গীতের এক ধরনের সাঙ্গীতিক প্রকাশ যা মূলতঃ রাগ সঙ্গীতকে শ্রেণীবদ্ধ করেছে। ঠাট এক বিশেষ শ্রেণীর স্বর সমগ্র। প্রতিটি ঠাটই ভিন্ন ভিন্ন শুদ্ধ ও বিকৃত সুরের সমন্বয়ে গঠিত। একটি সপ্তকের ১২টি ঘরের মধ্যে ৭টি করে স্বর নিয়ে এক-একটি ঠাট গঠিত হয়েছে। মেল স্বরসমূহঃ স্যাদ্রাগব্যঞ্জন শক্তিমান্। — অভিনব রাগমঞ্জরী মেল স্বর-সমূহের এক বিশিষ্ট রচনা যার থেকে উৎপন্ন হয়। ঠাটের নিম্নলিখিত বিশিষ্টগুলি উল্লেখযোগ্য: ঠাটের স্বর-সংখ্যা হবে সাতটি। সাতটি স্বরই হবে ক্রমানুসারে, যেমন—সা রে গ ম প ধ নি। ঠাটে কেবলমাত্র আরোহ হয়। একই ঠাটে শুদ্ধ ও বিকৃত স্বর পাশাপাশি ব্যবহৃত হয় না। ঠাট রচনায় রঞ্জকতা না থাকলেও চলে। ঠাট গাওয়া যায় না। একটি ঠাটের অধীনে অনেকগুলো রাগ থাকে। অপর দিকে এই সাতটি শুদ্ধ স্বর এর মধ্যে ৫টি স্বর এর বিকৃত রূপ রয়েছে: র → ঋ (কোমল রে) গ → জ্ঞ (কোমল গা) ম → হ্ম (তীব্র/কড়ি মা) ধ → দ (কোমল ধা) ন → ণ (কোমল নি) পণ্ডিত বিষ্ণুনারায়ণ ভাতখণ্ডে (১৮৬০-১৯৩৬) বিংশ শতাব্দীর প্রথম দিকে ভারতীয় উচ্চাঙ্গ শাস্ত্রীয় সঙ্গীতের রাগ সমূহকে দশটি ঠাট বা শ্রেণীতে বিন্যস্ত করেছেন । মোটামুটিভাবে এই শ্রেণী বিভাজনই সর্বজন গৃহীত। এই রাগ-রাগিনী নিম্নলিখিত ১০টি মুখ্য ঠাটের উপরেই বিভাজিত। বিলাবল - স র গ ম প ধ ন খাম্বাজ - স র গ ম প ধ ণ কাফী - স র জ্ঞ ম প ধ ণ আশাবরী - স র জ্ঞ ম প দ ণ ভৈরবী - স ঋ জ্ঞ ম প দ ণ ভৈরব - স ঋ গ ম প দ ন কল্যাণ - স র গ হ্ম প ধ ন মারওয়া - স ঋ গ হ্ম প ধ ন পূর্বী - স ঋ গ হ্ম প দ ন তোড়ী - স ঋ জ্ঞ হ্ম প দ ন সকল ঠাট থেকেই রাগ উৎপন্ন হতে পারে না। মুষ্টিমেয় কয়েকটি মাত্র ঠাট থেকে রাগ উৎপন্ন হয় এবং রাগ উৎপাদক সেই বিশেষ ঠাটগুলিকে বলা হয় জনক ঠাট। হিন্দুস্তানি সংগীতে প্রচলিত ১০টি ঠাটকেই জনক বলা চলে। দাক্ষিণাত্যের পণ্ডিত ব্যঙ্কটমুখী তাঁর ‘চতুর্দশী প্রকাশিকা’ গ্রন্থে গণিতশাস্ত্রের সাহায্যে প্রমাণ করেছেন যে ১২টি স্বর থেকে মোট ৭২টি ঠাট উৎপন্ন হতে পারে। প্রথমত তিনি সা, ঋা, রা, জ্ঞা, মা, হ্মা, পা, দা, ধা, ণা, না—এই ১২টি স্বর থেকে তীব্র-মধ্যম বাদ দিয়ে তার-ষড়জ অন্তর্ভুক্ত করে ১২টি স্বর নিয়েছেন এবং ৬টি করে এগুলি পূর্বাঙ্গ ও উত্তরাঙ্গ এই দুইভাগে বিভক্ত করেছেন, যেমন— প্রতি অর্ধের ৪টি স্বর নিয়ে তিনি ৬টি করে combination স্থির করেছেন। এখন পূর্বার্ধ এবং উত্তরার্ধ—দুইটিকে একত্রিত করলে দেখা যাবে ৬ × ৬ = ৩৬টি ঠাট হয়েছে। এবার উত্তরাঙ্গকে একই প্রকার রেখে পূর্বাঙ্গের শুদ্ধ-মধ্যমের স্থানে তীব্র-মধ্যম বসিয়ে দিলে উপরিউক্ত-ভাবে আরও ৩৬টি ঠাট হবে। অতএব এই উপায়ে মোট সংখ্যা হবে ৩৬ + ৩৬ = ৭২। ৭২টি ঠাটের মধ্যে ব্যঙ্কটমুখী মাত্র ১৯টি ব্যবহার করেছেন। পণ্ডিত ব্যঙ্কটমুখীর পদ্ধতি অনুসরণ করে উত্তর ভারতীয় সংগীতে ঠাটের সংখ্যা হয়েছে ৩২। এখানে ব্যঙ্কটমুখীর মত একই স্বরের শুদ্ধ ও বিকৃত রূপকে পাশাপাশি ব্যবহার করা হয়নি। এখানেও সপ্তকের উত্তরাঙ্গ ও পূর্বাঙ্গ—এই দুই ভাগে ভাগ করা হয়েছে, এবং প্রথমে তীব্র-মধ্যমকে বাদ দেওয়া হয়েছে। ৪টি করে স্বর নিয়ে প্রতি অর্ধে হয়েছে চারটি করে combination। এবারে পূর্বোক্ত নিয়মে দু’টি অর্ধের combination-এ পাওয়া যায় ৪ × ৪ = ১৬টি ঠাট। এরপর শুদ্ধ-মধ্যমের স্থানে তীব্র-মধ্যম বসিয়ে দিলে হাটের সংখ্যা হবে আরও ১৬টি। তাহলে মোট ঠাটের সংখ্যা হবে পণ্ডিত ভাতখণ্ডে এই ৩২টি ঠাট থেকে সুবিধার জন্য মাত্র ১০টি ঠাটের প্রচলন করেছেন। শম্ভুনাথ ঘোষ। সংগীতের ইতিবৃত্ত, প্রথম খণ্ড। ৯, শ্যামাচরণ দে স্ট্রীট, কলকাতা: আদি নাথ ব্রাদার্স। পৃষ্ঠা ৬৮–৭১।
বাংলাদেশ মেরিন একাডেমী

বাংলাদেশ মেরিন একাডেমী বাংলাদেশের একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। এটি চট্টগ্রাম শহরের ২০ কিলোমিটার দক্ষিণে জলদিয়া এলাকায় কর্ণফুলী নদী এবং বঙ্গোপসাগরের মোহনায় অবস্থিত। বর্তমানে বাংলাদেশ মেরিন একাডেমি বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। এই মেরিটাইম বিশ্ববিদ্যালয় থেকে দেশি-বিদেশি নাবিকরা উচ্চতর ডিগ্রি অর্জন করতে পারবেন। তৎকালীন প্রধানমন্ত্রী শেখ হাসিনা ২৬ ফেব্রুয়ারি মেরিটাইম বিশ্ববিদ্যালয়ের ভিত্তিফলক উন্মোচন করেন। মেরিন একাডেমী প্রতিষ্ঠিত হয় ১৯৬২ সালে। তৎকালীন পূর্ব ও পশ্চিম পাকিস্তানে এটিই ছিল একমাত্র নৌ শিক্ষাপ্রতিষ্ঠান। প্রতিষ্ঠালগ্ন থেকে এর পরিচালনার দায়িত্বে ছিল পাকিস্তান নৌ-বাহিনী স্বাধীনতা লাভের পর মেরিন একাডেমীর পরিচালনার দায়িত্বভার গ্রহণ করে বাংলাদেশ সরকার। বর্তমানে এটি নৌ পরিবহন মন্ত্রণালয়ের অধীনে পরিচালিত। প্রারম্ভিকভাবে প্রতিবছর ৪০ জন ক্যাডেট নিয়ে এর অগ্রযাত্রা শুরু হয়েছিল (২০ জন নৌ-বিদ্যা এবং ২০ জন নৌ-প্রকৌশল বিদ্যায়) বর্তমানে প্রতিবছর 180(ছেলে-160 জন ,মেয়ে-20 জন) ক্যাডেট একাডেমীতে ভর্তি হয়। প্রতিষ্ঠাকাল থেকে এ পর্যন্ত একাডেমী হতে প্রায় চার হাজার নৌবিদ্যা এবং নৌ-প্রকৌশল শাখার ক্যাডেট তাদের প্রশিক্ষণ গ্রহণ করে বাণিজ্যিক জাহাজে মাস্টার মেরিনার এবং নৌ-প্রকৌশল পেশায় নিয়োজিত রয়েছেন। মেরিন একাডেমী নিম্নের বিশ্ববিদ্যালয় গুলির অধীনে নিবন্ধিত: বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় ওয়ার্ল্ড মেরিটাইম ইউনিভার্সিটি, সুইডেন বাংলাদেশ মেরিন একাডেমী বাণিজ্যিক জাহাজের জন্য ক্যাডেট কর্মকর্তা, নাবিক, ও অন্যান্য কর্মীদের বেশ কিছু বিষয়ে প্রশিক্ষণ প্রদান করে থাকে। এখানে হাজারও নাবিকদের একসাথে প্রশিক্ষণ দেওয়া হয়ে থাকে। বঙ্গবন্ধু শেখ মুজিবুর রহমান মেরিটাইম ইউনিভার্সিটি বাংলাদেশ মেরিন ফিশারীজ একাডেমী ন্যাশনাল মেরিটাইম ইনস্টিটিউট "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১৪।  Marine Academy ওয়েব্যাক মেশিনে আর্কাইভকৃত ২০ ফেব্রুয়ারি ২০০৭ তারিখে, Ministry of Shipping, Govt. of Bangladesh. খন্দকার আক্তার হোসেন (২০১২)। "বাংলাদেশ মেরিন একাডেমী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  উইকিমিডিয়া কমন্সে বাংলাদেশ মেরিন একাডেমী সংক্রান্ত মিডিয়া রয়েছে। দাপ্তরিক ওয়েবসাইট বাংলাপিডিয়ায় বাংলাদেশ মেরিন একাডেমী